ภารกิจตามล่าหาของกิน ณ ดินแดนหน้าด่านแห่งภาคตะวันออก ไม่รู้จับพลัดจับผลู ลงเอยที่ร้านนี้ได้ยังไง เริ่มตั้งแต่ทำธุระที่ thanya park เสร็จตั้งแต่ 9 โมง เวลามีเหลือๆ นึกขึ้นได้ว่ามีร้านเค้กแถวบางแสนที่อยากจะกิน อารมณ์ติสบรรเจิด ขับรถพุ่งไปทันที ปรากฎว่าตามแผนที่ไปถึงร้านกลับปิด ซะงั้น เลยไล่หาร้านในลิสต์ใกล้ๆร้านอื่น ก็เจอ case เดียวกันคือร้านปิดกับ หาร้านไม่เจอ กะลังจะถอดใจขับรถกลับแล้ว แต่ก็คงเป็นพรหมลิขิตใช่ไหม ที่เขียนให้เป็นอย่างนั้น ลองมาร้านที่ 5 ร้านนี้ กะว่าถ้าไม่ได้ก็ขับกลับอย่างเดียวล่ะ แต่ผิดคาด แค่พอจอดรถริมทางแค่นั้น น้องรีบมาเปิดประตูร้านดูเลย เลยต้องกินสมใจ               ร้านอยู่ใกล้ๆสี่แยกอะไรสักอย่าง เกือบๆถนนข้าวหลามตัดใหม่ที่จะไป ออกมอเตอร์เวย์ได้ ตัวร้านด้านนอกสวยสะดุดตามาก ทั้งมุมสนามหญ้าและมุมหน้าร้าน เข้ามาข้างใน ก็ยังสวยน่านั่งอีกเช่นกัน แถมพนักงานยังรีบสอบถามและนำเมนูมาให้อย่างเร็ว(แต่ก็คงช้าไม่ได้ล่ะนะ เพราะเป็นลูกค้ารายเดียว ที่นั่งทานตอนนั้นในช่วงเที่ยงๆ) ระหว่างรออาหารเดินออกมาชมด้านนอก แวะถ่ายรูปยังมีมาตามว่าอาหารเสิร์ฟแล้ว เร็วมากไม่ถึง 5 นาที  555 สงสัยกลัวเราหนีซะด้วย          #ข้าวแห้งคุณยาย 99 บาท พอเป็นชื่อข้าวแห้งนี่ไม่ค่อยคุ้นนะ แต่พอเสิร์ฟมาดูหน้าตาแล้วเหมือนเคย ทาน จำไม่ได้ว่าเรียกอะไร เป็นข้าวเสิร์ฟมาพร้อมเครื่องทะเล ปลาหมึกกับกุ้งที่ผัดมากับไข่กับผักชีใหญ่ ในปริมาณที่้หมือนไม่เยอะนัก  ข้าวนุ่ม หอม เคี้ยวเพลินๆดี  ปลาหมึกเหนียว นุ่ม กุ้งเนื้อแน่น รสชาติรวมๆอร่อยใช้ได้ล่ะ #ลาเต้ร้อน  55 บาท มาแบบเพียวๆไม่มีลวดลายอะไร ตัวไซรัปหอม รสชาติออกนุ่มๆ เหมาะกับคนที่ไม่อยากทานเข้มเท่าไหร่ แถมกาแฟที่สั่งมามีชาเขียวร้อนหอมๆ ฟรีไว้ล้างปากให้ด้วย                    #ลาวาเค้ก 120 บาท เสิร์ฟมาหลังอาหารแบบอุ่นๆมาเลย ใช้ส้อมจิ้มดู ช็อกโกแลตไหลเยิ้มดีเลย แถมช็อกโกแลตค่อนข้างเข้มข้นด้วย แต่ออกหวานไปนิดๆ ส่วนไอติมวนิลาที่เสิร์ฟมาค่อนข้างเหนียว ละลายช้าดี แต่ว่ารสชาติมันจางๆไปหน่อย ต้องตักทานพร้อมกับช็อกโกแลต เนืัอเค้ก และชิ้นส้ม ถึงจะได้ความอร่อยในแบบหลายๆมิติ มารวมกัน                                   สรุปโดยรวมส่วนตัวที่ได้ทานอยากบอกว่า เป็นร้านที่รสชาติและบริการเหนือ ความคาดหวังไปเยอะ อารมณ์แบบรู้สึกผิดเลยที่ไม่ได้ตั้งใจ มาร้านนี้แต่แรก แต่สิ่งที่น่าจะปรับปรุงมีบางเรื่อง คือจานเค้กมีมดตัวเล็กๆวิ่งไต่อยู่ด้วย 1 ตัว คนที่ไม่ซีเรียสเพราะธาตุแข็งก็ไม่ใช่ ปัญหา แต่จริงๆก่อนเสิร์ฟน่าจะดู ให้เรียบร้อยหน่อยกับอีกอย่างคือ ในร้านร้อนมาก กะว่าจะนั่งแอร์เย็นๆแต่ปรากฎว่า ไม่ต่างจากข้างนอกเท่าไหร่ คือแอร์ไม่เปิดเพราะประหยัดพอเข้าใจได้แต่มีลูกค้านั่ง เปิดพัดลมให้นิดนึงก็ยังดีนะ เห็นมีแขวนอยู่หลายตัว ถ้าไม่ติดใจเรื่องเหล่านี้ รวมๆก็เป็นร้านที่รสชาติดี บรรยากาศดี ร้านสวย เหมาะกับการมา check in ทีเดียว